Aassmaa Akhannouch

Aassmaa Akhannouch (; Meknes, Maroko, 1973) artista eta argazkilaria da. 2021ean, 26. HSBC saria eman zioten argazkigintzan.

 Biografia 
Akhannouch 1973an jaio zen Meknesen. Ingeniari-titulua lortu zuen Frantzian, eta MBA bat Estatu Batzuetan. Gero, marketinean aritu zen lanean hamabost urtez.

2013an, argazkilaritza digitaleko ezagutzak hobetzeko, ikastaro bat egin zuen Photo Academy Casablancan, eta, 2016an, osoki argazkigintzan aritzea erabaki zuen.

Zianotipiak egin zituen (antzinako argazki-inprimatze monokromatikoko teknika bat), zeini aplikatzen baitzizkien askotariko prozesu pertsonalizatuak: biraketak te-bainuetan eta akuarela-goratzeak.

2016 eta 2018 bitartean, FLORE artista argazkilariak lagundu zion bere bilaketan, L’Œil de l’Esprit argazkilaritza-tailerrean, Parisen.

2021ean, Aassmaa Akhannouch-ek HSBC saria jaso zuen argazkigintzan, “La maison qui m’habite encore…” seriearen bidez (Oraindik bizi nauen etxea...).

Casablanca eta Loten (Okzitania) artean bizi eta lan egiten du. Marrakexeko 127 Galeriak ordezkatzen du.

 Erakusketak 

 2014: Carton d’artistes, Villa Mandarine, Rabat, Maroko.
 2014: D'art Louane, Rabat, Maroko.
 2015: Casa del Arte, Casablanca, Maroko.
 2016: Casablancako Ondarearen Jardunaldiak, Hiltegiak, Casablanca, Maroko.
 2016: Regard sur Casablanca, La Coupole (Liga Arabiarreko parkea), Casablanca, Maroko.
 2016: Week-end Féminin, Dart Louane, Rabat, Maroko.
 2015: Carton d’artistes, Villa Mandarine, Rabat, Maroko.
 2018: OFF Essaouira Photographic Festival, Galerie Empreinte, Essaouira, Maroko
 2019: Les Marocaines, Lilleko Argazkigintza Etxea, Frantzia
 2021: Aassmaa Akhannouch & Cyrus Cornut, Esther Woerdehoff galeria, Paris
 2021: La maison qui m’habite encore…, ManifestO, Tolosaldeko Argazki Topaketak

 Sariak 

 2017: Epaimahaiaren aipamen berezia: Maghreb photography Award, “Boulevard de l'Ocean” serieagatik.
 2021: 26. HSBC saria, argazkigintzan, “La maison qui m’habite encore…” seriearentzat.

 Erreferentziak 

 Kanpo estekak 

Kategoria:Meknestarrak
Kategoria:Emakume argazkilariak
Kategoria:Marokoko artistak
Kategoria:Marokoko emakumeak